stanford-oval/wikipedia huggingface dataset:
ג'ולייט דניאל
פילמוגרפיה

| שנה | שם הסרט | דמות |
| --- | --- | --- |
| 2002 | Tempus Fugit (סרט קצר) | סטודנטית |
| 2003 | החדר | ליסה |
| 2013 | Dead Kansas (אנ') | רבקה |
| 2013 | Till Morning (סרט קצר) | איבי |
| 2015 | Ghost Shark 2: Urban Jaws (אנ') | אלסי גריי |
| 2018 | Texas Cotton | עובדת |
הערות שוליים

↑  How Accurate is The Disaster Artist? The True Story of Tommy Wiseau, HistoryvsHollywood.com (באנגלית)
1 2 3  Praxis Magazine, web.archive.org, ‏5 במרץ 2016
↑  Facebook, פייסבוק
↑  juliettedanielle, IAmA Juliette Danielle (Lisa from The Room), רדיט, ‏19 במרץ 2012
↑  Juliette Danielle | Actress, IMDb (באנגלית)
↑  Facebook, פייסבוק
↑  Instagram, אינסטגרם
| --- | --- |
בקרת זהויות :  BIBSYS: 11073975  GND: 1163285382  ISNI: 0000 0000 5126 5405  LCCN: no2009005855  VIAF: 34291217   WorldCat (עם VIAF): 34291217 
דמותה של ליסה בסרט "החדר" מגולמת על ידי ג'ולייט דניאל
גבריאל אוברטן

גבריאל אוברטן (בצרפתית: Gabriel Obertan; נולד ב-26 בפברואר 1989) הוא כדורגלן צרפתי המשחק בעמדת הקיצוני בשארלוט אינדפנדנס.
קריירה

אוברטן החל את הקריירה שלו במועדון הכדורגל המקומי בפנטין, וב-2002 הצטרף למועדון הכדורגל פריז - מועדון ששולח כדורגלנים צעירים לקבוצות אחרות בצרפת. לאחר שנה במועדון זה הוא עבר למועדון פריז סן-ז'רמן. לאחר שנה נוספת הוא עבר לאקדמיית כדורגל מפורסמת בשם "קליירפונטיין", על מנת להאיץ את פיתוח יכולות המשחק שלו. בעת תקופתו בקליירפונטיין הוא אותר על ידי סקאוטים של ז'ירונדן דה בורדו, וצורף למחלקת הנוער של המועדון בשנת 2005.
לאחר תקופה שבה שיחק בקבוצת המילואים של בורדו, חתם אוברטן על חוזה מקצועי במועדון, והחל לשחק בקבוצה הבוגרת של בורדו בעונת 2006/2007, בהיותו בן 17. את הופעת הבכורה שלו הוא ערך במשחק בספטמבר 2006 נגד ולנסיאן, ואת שערו הראשון כבש באפריל 2007, נגד סנט אטיין. במהלך העונה הוא שיחק 17 פעמים בליגת העל הצרפתית ושלוש פעמים בליגת האלופות, וזכה עם בורדו בגביע הליגה הצרפתית שהיה התואר הראשון שלו בבוגרים.
לאחר שעד אותו זמן שותף אוברטן בעיקר כמחליף, החל אוברטן להפוך לחלק חשוב בהרבה בבורדו בעונת 2007/2008, וכבש שני שערים ב-26 משחקים בעונה זו. אף על פי כן, דקות המשחק שלו בקבוצה המשיכו להיות מוגבלות, בשל ריבוי שחקני ההתקפה בקבוצה.
בעונת 2008/2009 הוא כבש צמד שערים בניצחון 2-4 על גנגאם בשמינית גמר גביע הליגה, בדרך לזכיית קבוצתו בטורניר בפעם השנייה בקריירה שלו. מאחר שבורדו נאבקה על האליפות ואוברטן לא צפוי היה לקבל דקות משחק, החליט המאמן לורן בלאן להשאילו עד לסיום העונה לקבוצת לוריאן על מנת שיצבור ניסיון. במדי לורן הוא כבש שני שערים ב-15 משחקים.
ביולי 2009 הוחתם אוברטן על ידי מנצ'סטר יונייטד. אוברטן התקשה למצוא את מקומו בקבוצה, ולאחר שנתיים, באוגוסט 2011, עבר לשחק בניוקאסל יונייטד תמורת סכום המוערך בכ-3 מיליון פאונד. הוא ערך את הופעתו הבכורה ב-13 באוגוסט נגד ארסנל.  ב-24 באוגוסט 2016 חתם באנז'י מחצ'קלה הרוסית. ב-31 בינואר 2017 חתם בויגאן את'לטיק מהצ'מפיונשיפ. ב-20 ביולי 2017 חתם בלבסקי סופיה.
ב-31 בינואר 2019 אוברטן חתם לשנתיים וחצי בארזורומספור מליגת העל הטורקית.
נבחרת לאומית

בצעירותו שיחק אוברטן בכל נבחרות הנערים והנוער השונות של צרפת. בשנים 2007 ו-2008 הוא שיחק שני משחקים בנבחרת עד גיל 19.
בשנת 2009 החל אוברטן לשחק בנבחרת צרפת עד גיל 21, וכבש את שער הבכורה שלו במשחק מול אנגליה בחודש מרץ. בטורניר טולון באותה שנה הוא סייע לנבחרתו להעפיל עד לגמר, וזכה בתואר השחקן המצטיין של הטורניר. בנוסף, הוא שיחק במדיה במסגרת מוקדמות אליפות אירופה לנבחרות צעירות.
בדיקת קורונה

ערכת בדיקת מעבדה לזיהוי נגיף SARS-CoV-2 של ה-CDC
מתחם בדיקות הקורונה בנמל התעופה בן-גוריון, אוגוסט 2021
בדיקת קורונה היא בדיקה רפואית, המיועדת לזהות את נוכחות נגיף ה-SARS-CoV-2 מחולל מחלת נגיף קורונה 2019 בגוף האדם.
בתחילה היו שני סוגי בדיקות עיקריות:
בדיקה המאתרת את נוכחות החומר הגנטי של הנגיף עצמו (RT-PCR והגברה של חומצה גרעינית איזותרמית).
בדיקה סרולוגית המאתרת אנטיגן, שהוא חלבון של הנגיף. נוכחות נוגדנים המיוצרים בתגובה לזיהום. הבדיקה מזהה מערכת החיסון מגיבה לאנטיגן ויוצרת נוגדנים.
עם הזמן נוספו בבדיקות אחרות.
ניתן להשתמש בבדיקות הסרולוגיות הן לאבחון תחלואה של אדם ספציפי והן למעקב אחר תחלואה בקרב האוכלוסייה. הבדיקות הסרולוגיות הן כלי חשוב כיוון שהן דוגמות גם חולים בעלי תסמינים קלים או ללא תסמינים (אסימפטומטיים), באמצעותן ניתן לקבוע את שיעור התמותה המדויק של המחלה ואת רמת חסינות העדר באוכלוסייה מתוצאות בדיקה זו. עם זאת, היעילות של תגובה חיסונית זו ומשך זמן ההגנה שהיא מספקת עדיין לא ברורים.
שיטות בדיקה > בדיקת RT-PCR (שיעתוק הפוך)

באמצעות תגובת שרשרת של פולימראז בזמן אמת (rRT-PCR) ניתן לבצע את הבדיקה על דגימה ממערכת הנשימה. ניתן להשתמש בדגימת כיח או להעביר מטוש בחלל הפה או האף. התוצאות זמינות בדרך כלל תוך מספר שעות עד יומיים. בדיקת PCR שבוצעה באמצעות דגימת מטוש בחלל הפה והלוע אמינה רק בשבוע הראשון של המחלה. בהמשך הנגיף עלול להעמיק לכיוון הגרון ודרכי הנשימה ולהמשיך להתרבות בריאות. לחלופין ניתן ליטול דגימה מדרכי הנשימה העמוקות על ידי צנתר יניקה או באמצעות דגימת כיח. בדיקת הקורונה מייצגת רק את המצב ברגע ביצועה, ואין בה ערובה לכך שהנבדק לא יפתח סימנים או שיידבק לאחר מכן.
בדיקת ה-RT-PCR נחשבת לבדיקה האמינה ביותר לגילוי ואיתור של הדבקה בנגיף הקורונה. אף על פי כן, תוצאה חיובית-לא שגויה (להבדיל מתוצאה חיובית שגויה) של הבדיקה אינה מעידה בהכרח על קיומה של מחלה פעילה.
הדגמה של בדיקת קורונה באמצעות מטוש באף
הדגמת של בדיקת קורונה באמצעות מטוש בגרון
מכונת PCR
שיטות בדיקה > בדיקות סרולוגיות

מרבית הבדיקות הסרולוגיות נמצאות בשלב המחקר. ב-15 באפריל אישר מנהל המזון והתרופות האמריקאי (תוך סיוג שההרשאה לשימוש בחירום) ארבע בדיקות סרולוגיות לאבחון בארצות הברית.
במספר מדינות החלו לבצע בדיקות סקר סרולוגיות בהיקף גדול בקרב האוכלוסייה. חוקרים בקליפורניה ערכו בדיקות סרולוגיות באחד המחוזות. תוצאות הבדיקה הצביעו על שיעור תחלואה שנע בין 2.5-4.2 אחוזים מכלל האוכלוסייה (תוצאה הגבוהה ממספר החולים המאומת על ידי רשויות הבריאות).
שיטות בדיקה > בדיקות סרולוגיות > מאפייני הבדיקה

חלק מתגובת מערכת החיסון לזיהום הוא ייצור נוגדנים הכוללים IgM ו-IgG. על פי ה-FDA, נוגדנים מסוג IgM ל-SARS-CoV-2 ניתנים בדרך כלל לזיהוי מספר ימים לאחר ההדבקה הראשונית (אך עדיין אין מידע ברור על רמת הנוגדנים). נוגדני IgG לנגיף ניתנים לזיהוי בדרך כלל בין 10–14 יום לאחר ההדבקה (ייתכן זיהוי מוקדם יותר) ולרוב מגיעים לשיא כ-28 יום לאחר הופעת הזיהום.
ניתן להשתמש בבדיקות הסרולוגיות לקביעת אחוז האוכלוסייה שחלה במחלה והפך לחסין. עם זאת, עדיין לא ברור כמה יעילה הגנת החסינות הזו ולאיזה טווח זמן היא מגינה מפני הדבקה חוזרת. ההנחה היא כי סיכוייו של אדם שנדבק והחלים לחלות שוב כעבור שלושה חודשים הוא נמוך, אך לא ידוע לכמה זמן רמת החסינות יעילה. על פי מחקר שנערך בקרב 175 אנשים בסין שהחלימו מהמחלה וסבלו מתסמינים קלים נמצא כי 10 אנשים לא ייצרו נוגדנים שניתנים לזיהוי בבדיקה סרולוגית.
שיטות בדיקה > בדיקות סרולוגיות > ערכת אבוט לאבחון כמותי של נוגדני IgG

ב-2021 נכנסה לשימוש ערכה סרולוגית של אבוט המוצאת כמות נוגדני IgG המתקשרים לאזור הקולטן - SARS-CoV-2 IgG II Quant. בישראל נעשה בה שימוש נרחב בבדיקות בקופות החולים ובבתי חולים ביניהם בית חולים איכילוב ורמב"ם. בערכה זו תוצאה שמעבר ל-150 מציינת רמות נוגדנים המאפיינות חיסון או החלמה, בעוד שרמות שמתחת ל-50 מציינות העדר הגנת נוגדנים. רמות שבין 50 ל-150 הן גבוליות. מחקר של לאומית שירותי בריאות מצא כי ברמות שמתחת ל-150 אין הגנה מוחלטת מפני הידבקות.
שיטות בדיקה > אבחון באמצעות הדמיה רפואית

ניתן לאבחן את המחלה על פי ממצאי הדמיית החזה בטומוגרפיה ממוחשבת (CT), עם זאת אין ממצא ספציפי היכול להעיד על נוכחות הנגיף.
ממצאי הדמיית CT אופייניים
הדמיית CT בשלב של התקדמות מהירה של המחלה
שיטות בדיקה > מבחני הגברה איזותרמיים

ב־27 במרץ 2020, אישר ה-FDA "ניסוי אוטומטי" מבית אבוט אבחון המשתמש בשיטת הגברה של חומצה גרעינית איזותרמית.
שיטות בדיקה > בדיקות אנטיגן

בדיקה זו מאתרת שברי חלבונים נגיפיים המפעילים תגובה חיסונית בגוף. הן נחשבו מהירות יותר מבדיקת PCR אך פחות מדויקות. מספר חברות פיתחו את הבדיקות במהלך המגפה. מסיבה זאת, בחלק מהמקרים נדרש שימוש גם בבדיקת PCR.
בדיקות אלה מזהות חלבוני מבנה של נגיף הקורונה ולא מקטעי RNA שלו (חומר גנטי) כמו בבדיקות PCR. היתרון המרכזי של בדיקת אנטיגן הוא במהירות קבלת התוצאות: ניתן לקבל תוצאות בתוך דקות ספורות. תוצאה חיובית של בדיקת אנטיגן היא אמנם ברמת דיוק גבוהה מאוד. מנגד - יש סיכון גבוה יחסית לתוצאה שלילית שגויה.
לצורך שיפור הדיוק, משרד הבריאות בישראל קבע בינואר 2022 כי יש להיבדק בבדיקת אנטיגן ביתית 3 ימים לאחר החשיפה למאומת ולהקפיד על דגימה מהגרון ולאחר מכן מנחיר באמצעות אותו מטוש.
שיטות בדיקה > בדיקה בעזרת נשימה

באפריל 2022, מינהל המזון והתרופות האמריקני (FDA) נתן לראשונה אישור חירום למכשיר שיכול לזהות את קיומו של נגיף הקורונה בדגימות נשימה בלבד.
נעשה שימוש בטכניקה הנקראת GC-MS כדי להפריד ולזהות תערובות כימיות ולזהות במהירות חמש תרכובות אורגניות נדיפות (VOCs) הקשורות לזיהום SARS-CoV-2 בנשימה.
מספר הבדיקות > בדיקות לניסיון

ארגון הבריאות העולמי ממליץ למדינות שאין למעבדות הלאומיות שלהן ניסיון קודם עם בדיקות קורונה לשלוח את בדיקות הקורונה הראשונות (חמש הדגימות החיוביות הראשונות ועשר הדגימות השליליות הראשונות) לאחת מ-16 מעבדות העזר של ארגון הבריאות העולמי לאימות התוצאות. 7 מהמעבדות נמצאות באסיה, 5 באירופה, 2 באפריקה, אחת בצפון אמריקה ואחת באוסטרליה.
יעילות הבדיקות

ביצוע בדיקות לאיתור נשאי הנגיף, ובעקבותיהן הטלת הסגר על הנבדקים שנמצאו חיוביים ובידוד לאנשים שבאו איתם במגע בתקופת הדגירה (הניתנים לאיתור באמצעות חקירה אפידמיולוגית), הוכחו ככלי היעיל ביותר לבלימת המגפה עד שנמצא חיסון נגד הנגיף.[דרוש מקור] תפקיד הבדיקות הוא איתור חולים. הן מיועדות בין היתר לעובדים חיוניים או לאזרחים בסיכון מיוחד שאינם יכולים להתבודד כראוי, למשל בבתי חולים ובבתי אבות. כמו כן, הן חיוניות לשם קבלת מידע על מוקדי התפרצות כפי שנעשה בבני ברק. הבדיקות היו חשובות כדי להקל על הסגר. ניתן היה לפתוח בהדרגה אזורים שבהם נראה כי המגפה במגמת התמתנות וכדי לשקול אם אפשר להתקדם לכיוון של יציאה מהסגר. הבדיקות היו חלק ממערך שסייע לצמצום ההדבקה. הוא יעיל כשמבוצע איתור מהיר של חולים, בידודם (עדיף מחוץ לתא המשפחתי) ובידוד מגעיהם. לכן היה חשוב לקבל תשובות מהירות לבדיקות ולוודא סגירת מעגל מהירה מול מגעי החולה. בהמשך שימשו הבדיקות גם כתנאי כניסה למקומות (כמו במגפת הקורונה באוסטריה) או כחלק מהתו הירוק.
יעילות הבדיקות > איטליה

חוקרים בעיירה וו (אנ') האיטלקית (העיירה בה מת חולה הקורונה הראשון באיטליה), ערכו שני סבבי בדיקות על כלל האוכלוסייה (כ-3,400 תושבים), בהפרש של כעשרה ימים. כמחצית מהאנשים שנמצאו חיוביים לא דיווחו על תסמינים, וכל המקרים שהתגלו הושמו בהסגר. לאחר שבוצע עוצר נסיעות והוכרז אזור מוגבל נבלמה התפשטות הנגיף.
יעילות הבדיקות > סינגפור

בעקבות הקפדה על כללי ההרחקה, הגבלת טיסות, בדיקות והסגר, התפשטות המגפה בסינגפור הייתה איטית יותר בהשוואה למדינות מפותחות אחרות. עם זאת גם ללא דרישה מטעם הממשל בוטלו אירועים רבים. החל ב-28 במרץ ייעצה הממשלה לתושבים להישאר בבתיהם (אך בתי הספר נפתחו מחדש בזמן לאחר חופשת החג ב-23 במרץ). בהמשך הוכרז סגר ששוחרר בתחילת מאי. זאת עקב גל שני של נדבקים, בעיקר במעונות הצפופים של העובדים הזרים.
יעילות הבדיקות > מדינות אחרות

בכמה מדינות נוספות, כמו איסלנד ודרום קוריאה, ביצעו בדיקות רבות לאיתור נשאי הנגיף וכאלו שבאו איתם במגע. מחקר סטטיסטי מצא כי במדינות שביצעו בדיקות רבות (ביחס למספר מקרי המוות), שיעורי התמותה נמוכים בהרבה, ההסבר לכך, ככל הנראה בשל מדיניות הבדיקות האגרסיבית, מטיבות המדינות הללו לאתר את החולים עם תסמינים קלים בלבד או ללא תסמינים כלל.
מחקר ופיתוח של בדיקות אפשריות

בפסקה זו יש מקורות, אולם ניתן וכדאי לשפר את המקורות שכבר קיימים בה, וכן שימוש בתבנית:הערה. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
בטאיוואן נערכים ניסיונות לפיתוח בדיקה המשתמשת בנוגדנים מונוקלוניים הנקשרים לחלבון נוקלאוקפסיד (חלבון N) של ה-SARS-CoV-2, בתקווה שהיא תוכל לספק תוצאות תוך 15 עד 20 דקות כמו בדיקה מהירה לשפעת. ב-8 באפריל העלה ארגון הבריאות העולמי חששות מפני שימוש בבדיקות הנמצאות בתהליך מחקר. ב-2 באפריל אישר ארגון המזון והתרופות האמריקני בדיקת נוגדנים, אולם ישנם חוקרים המזהירים כי לא ניתן להסתמך על תוצאות בדיקות כאלה, לפני ביצוע מחקר כמה מן המחלימים אכן פיתחו נוגדנים לנגיף.
עד סוף יוני, פותחו מגוון של בדיקות סרולוגיות, ברמות דיוק שונות.
עם הזמן פותחו ערכות לבדיקה עצמית. ב-17 בנובמבר מנהל המזון והתרופות האמריקאי נתן לראשונה אישור חרום לבדיקת קורונה ביתית. הן חולקו ללא תשלום ביוזמת הממשלה בבתי ספר בארצות הברית, קנדה, בריטניה, גרמניה, איטליה וצרפת.
ראו גם

התפרצות נגיף הקורונה
התפרצות נגיף הקורונה בישראל
ג'ואל רייס-מנוחין

| --- | --- |
אין תמונה חופשית
 לידה:  11 ביוני 1933 סטרלינג, ארצות הברית 
 פטירה:  31 במרץ 1998 (בגיל 64)
 מוקד פעילות:  ארצות הברית 
 תקופת הפעילות:  מ-1960 
 מקום לימודים:  בית הספר ג'וליארד 
 כלי נגינה:  פסנתר 
 
ג'ואל רייס-מנוחין (באנגלית: Joel Ryce-Menuhin ‏ 11 ביוני 1933 - 31 במרץ 1998) היה פסנתרן אמריקאי, שנעשה בהמשך לפסיכולוג יוניגאני עצמאי.
חייו

ג'ואל רייס-מנוחין נולד כג'ואל טיילור רייס בסטרלינג, אילינוי. בגיל צעיר גילה כישרון ניכר כפסנתרן ולמד בג'וליארד עם הפסנתרן ואן קלייברן אצל רוזינה לווין.
ב-1959, כשלמד בלונדון אצל הפסנתרנית ידועת-השם מיירה הס, התוודע ג'ואל רייס לילטה מנוחין, אחותו של הכנר יהודי מנוחין, שבאה לנגן בפסטיבל באת'. כעבור שנה, לאחר שנישאו באמריקה ביום הולדתו ה-27 של ג'ואל בשנת 1960, הוזמנו הפסנתרנים הצעירים לנגן יחד בפסטיבל בקליפורניה. הם נהנו כל כך מהופעה ראשונה זו, שבשנים הבאות הקדישו חלק גדול מזמנם בכל עונה להופעות משותפות, בנגינת יצירות סולו, דואטים ויצירות לשני פסנתרים ולהופעות בטלוויזיה בניו יורק, פריז וז'נבה.
בשנת 1962 זכה הצמד בפרס המוזיקה הבינלאומי ע"ש הרייט כהן על הופעתם הראשונה בלונדון, בתוכנית שהוקדשה ברובה ליצירות לארבע ידיים מאת פרנץ שוברט. ב-1966, ביצעו את הקונצ'רטו הכפול של מוצרט בניצוח יהודי מנוחין בגסטאד, שווייץ ובאולמות אחרים באירופה. ב-1967, הקליטו ילטה וג'ואל באמריקה את מכלול רפרטואר הדואטים של מוצרט, לחברת אברסט, הפעם הראשונה שהדבר נעשה בידי צמד אחד של פסנתרנים. במהלך מסעותיהם השנתיים באמריקה ובאירופה, הופיעו במספר רב של קונצרטי צדקה, לארגונים כגון "הארגון השווייצרי לחילוץ והצלה טכנית בארצות חוץ", בתי חולים פסיכיאטריים, תינוקות נצרכים בגרמניה, "יום השלום העולמי" בתערוכה השווייצרית הלאומית בלוזאן, ולפתיחת  שבוע האומות המאוחדות בלונדון.
פסיכולוגיה יונגיאנית

מחלה גופנית אילצה את ג'ואל להפסיק את הקריירה המוזיקלית שלו בשנת 1971. בשנים הבאות, בתמיכתה הנמרצת של ילטה, למד פסיכולוגיה בשווייץ אצל מייסדת תרפיית המשחק בחול, דורה מ. קאלף, והיה לפסיכותרפיסט יונגיאני ידוע-שם.
כתבים

הוא כתב כמה ספרים בנושאים הקשורים למוזיקה עם אשתו, ילטה מנוחין, וכן כתב וערך ספרים אחדים על פסיכולוגיה: "יונג והמונותיאיזם", "יונג והמשחק בחול: התרפיה המופלאה", ועוד. לפני כן ערך את כתב העת היונגיאני "קציר" (Harvest).
כתבים > מבחר מכתביו

Ryce-Menuhin, J. 1988. The self in early childhood. Free Association Books, London. (ISBN 1853430021)
Ryce-Menuhin, J. 1992. Jungian sandplay: The wonderful therapy. Routledge Press, London & New York. (ISBN 0415047757)
Ryce-Menuhin, J. 1992. The performing musician as an analyst: A shift in depth interpretation. Journal of Analytical Psychology 37:49-60.
Ryce-Menuhin, J. (ed.) 1994. Jung and the monotheisms: Judaism, Christianity, and Islam. Routledge Press, London & New York. (ISBN 0415079624)
Ryce-Menuhin, J. 1996. Naked and erect: male sexuality and feeling. Chiron Publications, Wilmette, Illinois. (ISBN 1888602007)
חיים אישיים

ג'ואל רייס-מנוחין ואשתו היו נשואים כמעט ארבעים שנה. הוא נפטר מסרטן ב-31 במרץ 1998, בן 64, כשאשתו לצדו. ילטה מנוחין המשיכה לחיות בביתם בקנפילד גרדנס, המפסטד, אנגליה, שם נפטרה ב-9 ביוני 2001.
הקלטות נבחרות

מנוחין, ילטה וג'ואל רייס. 1965. "מוזיקה לצמד פסנתרנים: פטרושקה, מאת סטרווינסקי", עובד בשנת 1947 על ידי המלחין; "דואט סונאטה", מאת הינדמית; "ולסים לשירי אהבה חדשים", אפוס 65, מלא, מאת ברהמס. SDBR 3130ת תקליטי אברסט, ארצות הברית. (הקלטות אולפן)
מנוחין, ילטה וג'ואל רייס. 1967. "מכלול היצירות לפסנתר בארבע ידיים, וולפגנג אמדאוס מוצרט, מס' SDBR 03168/3, תקליטי אברסט, ארצות הברית. (הקלטות אולפן)
מנוחין, ילטה וג'ואל רייס. 1967. "מוזיקה לפסנתר בארבע ידיים: בטהובן - 3 מארשים מפוארים בדו מז'ור, מי במול מז'ור ורה מז'ור אופוס 45/ מנדלסון - אנדנטה ווריאציות אופוס 83A/ שוברט - פנטזיה בפה מינור אופוס 103/ דבוז'אק - מחולות סלאביים אופוס 71 מס' 1, 2, 5 ו-7. מס' 036676", תקליטי אברסט, ארצות הברית (הקלטות אולפן)
הערות שוליים

↑  אתר קרן הזיכרון לילטה מנוחין
| --- | --- |
בקרת זהויות :  NLI: 987007444239105171  BIBSYS: 90216293  BnF: cb124247860 (data)  CiNii: DA03547502  GND: 1157356648  ICCU: LO1V276277  ISNI: 0000 0000 8127 7271  LCCN: n88141887  MusicBrainz: 961631ee-4187-4093-89c0-b7c8a3f33cb3  NDL: 00942405  NKC: jn19981228115  NTA: 108837815  RERO: 02-A003773161  SUDOC: 033375941  VIAF: 49314694   WorldCat (עם VIAF): 49314694
בריאנסק (מפעל רכבים)

|  נתונים כלליים |
| --- | --- |
 תקופת הפעילות:  1958–הווה (כ־66 שנים) 
 חברת אם:  אלמז-אנטיי 
 מיקום המטה:  בריאנסק
 קואורדינטות:  53°19′14″N 34°15′18″E﻿ / ﻿53.32056°N 34.25500°E﻿ / 53.32056; 34.25500מיקום המטה
 ענפי תעשייה:  תעשיית הרכב, הקומפלקס הצבאי-תעשייתי 
 מוצרים עיקריים:  רכבים כבדים
 הכנסות:  2,426,830,000 רובל רוסי (נכון ל־2017) 
 רווח תפעולי:  79,251,000 רובל רוסי (נכון ל־2017) 
 רווח:  8,161,000 רובל רוסי (נכון ל־2017) 
 הון עצמי:  1,261,440,000 רובל רוסי (נכון ל־2017) 
  
 www.baz32.ru
 
רכב הגרירה BAZ-6909 2-021 למחולל הכוח 5I57A וממיר ההספק 63T6A למערכת הטילים S-400.
BAZ, או מפעל הרכבים של בריאנסק (ברוסית: БАЗ או Брянский автомоби́льный заво́д) היא יצרנית רוסית של כלי רכב צבאיים הממוקמת בבריאנסק, רוסיה.
היסטוריה

היא הוקמה בשנת 1958 כחברה בת של ZiL. זהו אחד מיצרני הציוד הצבאי הרוסי המובילים במדינה. כמו כן מייצר רכבי שטח ורכבים כבדים עם יכולת קיבולת של 14 עד 40 טון.
מפעל הרכב של בריאנסק נוסד ב-4 ביוני 1958 כסניף של מפעל ZIL המוסקבאי לייצור רכיבים למכוניות ZIL-131. הבסיס ליצירת עסק חדש היה מפעל הפלדה המקומי. כבר בשנת 1959 הועבר מהמפעל במוסקבה האגף לייצור של כלי רכב צבאיים ובשנת 1960 הוקמה לשכת עיצוב סגורה מיוחדת ובעלת יכולת ייצור עצמאית. בשנת 1961 נבדק הפיתוח הראשון של המפעל, רכב BAZ-930, אך הסדרה לא יצאה לפועל, ובמקום זאת החל המפעל בשינויי ייצור עבור דגמי ZIL-135L: ZIL-135LM, עם תיבת הילוכים ידנית, BAZ-135MB ו-135MBK.
באמצע שנות השישים במפעל לעצב שלדות צפות עם הנעת לארבעה גלגלים. פס הייצור התבסס על עקרונות תכנון שנלקחו ממפעל ZIL. התוצאה הייתה תכנון של משפחת כלי הרכב BAZ-5937 / 5938/5939 ומנועים, שהפכו לבסיס של מכונות SAM Osa ו-BAZ-5921/5922. החל ממרץ 1971, בהוראת משרד ההגנה, החלה לשכת העיצוב לתכנן סדרה חדשה של ארבע-שלדות סטנדרטיות, שקיבלה את השם "בסיס". במסגרת פיתוח זה נוצרו כמה דגמים עבור הצבא.
כלי רכב > לשימוש הצבא

BAZ ידועה בעיקר בכלי הרכב הצבאיים שלה. BAZ פיתחה וייצרה פלטפורמות שונות של מערכות נשק סובייטיות ורוסיות כגון 9K33 Osa ו-S-400.
BTR-152 V1 (1958-1962)
ZIL-485 A (1958-1962)
BAZ-930
ZIL-135 LM (1964-1994)
BAZ-135MB (1965-1996)
שישה גלגלים אמפיביים BAZ-5937 (1969-1990) ו-BAZ-5921 (1971-1990)
"בסיס" / "שעווה"
רכב אמפיבי BAZ-6944 (1979-1989) ו-BAZ-6948 לא אמפיבי (1986–1989)
BAZ-6950 / 69501/69502/69506 (1976-1999)
BAZ-6953
BAZ-9А331М
כלי רכב > לשימוש אזרחי

המפעל ייצר טרקטורים ומנופים לשוק האזרחי.
BAZ-8027 עם יכולת נשיאה של 32 טון
BAZ-8029
BAZ-6909.8 - יכולת נשיאה של 50 טון לטיפול בסחורות מסוכנות
CS-8973 - עד 100 טון למנוף KS-8973
טרקטור BAZ-6403
טרקטור BAZ-64031 עם נגרר מדגם BAZ-9049
טרקטור BAZ-64022
כלי רכב מדגם BAZ אזרחיים משמשים לתעשיות הנפט והבנייה במתקני קידוח ניידים ותיקונים כמכלים, שסתומים, משאבות והתקנת מלט.
גלריה

רכב ABS-40 עם תותח מים לפיזור הפגנות, מורכב על שלדת BAZ-6953.
מערכת הרקטות אוראגן BM-27 על בסיס ZIK-135LPM
דגם BAZ-135MB עם מל"ט טופולב Tu-143
דגם 9K33 Osa-AKM על שלדת BAZ-5937
‏S-400 על שלדת BAZ-64022
משגר הרקטות 9P71 על שלדת БАZ-6944
דגם ZIL-135 מזרח גרמני מצויד בטיל 9K52 Luna-M.
BAZ-5937 פולני עבור 9K33 Osa.
גביע אוקיאניה לאומות 2020

| --- | --- |
 מארחת:  ניו זילנד ניו זילנד (תוכנן)
 תקופת התחרות:  בוטל (תוכנן: 6 ביוני 2020) – בוטל (תוכנן: 20 ביוני 2020)
 מספר משתתפות:  8 (תוכנן)
 → 20162024 ←
 
גביע אוקיאניה לאומות 2020 תוכנן להיערך בחודש יוני 2020 ולהיות הטורניר ה-11 של גביע אוקיאניה לאומות בכדורגל.
הטורניר תוכנן להיערך בניו זילנד, שהצעת האירוח שלה התקבלה על-ידי קונפדרציית הכדורגל של אוקיאניה ב-10 בינואר 2020. שמונה נבחרות היו אמורות להשתתף בטורניר זה, כאשר נבחרת ניו זילנד היא האלופה המכהנת, לאחר שזכתה בגביע אוקיאניה לאומות 2016.
ב-21 באפריל 2020 הודיעה קונפדרציית הכדורגל של אוקיאניה שהטורניר נדחה עד להודעה חדשה בשל מגפת הקורונה והקושי במציאת מועד חלופי לקיומו של הטורניר. לבסוף לא נמצא מועד חלופי לקיום הטורניר, והוחלט לבטל את הטורניר לחלוטין ולקיים רק את הטורניר הבא ב-2024.
הערות שוליים

↑  FIFA International Match Calendar באתר הרשמי של פיפ"א, אוקטובר 2019 (באנגלית)
↑  New Zealand Football successful with bid to host the 2020 OFC Nations Cup באתר stuff, ‏ 10 בינואר 2020 (באנגלית)
↑  OFC Nations Cup 2020 host confirmed באתר הרשמי של קונפדרציית הכדורגל של אפריקה, 15 בינואר 2020 (באנגלית)
↑  OFC Nations Cup 2020 cancelled באתר הרשמי של קונפדרציית הכדורגל של אוקיאניה, 21 באפריל 2020 (באנגלית)
גבריאל איספיראנסה

הרב גבריאל איספיראנסה (או אישפרנסה; ה'ש"פ – ה'תל"ז) היה מגדולי חכמי צפת במאה ה-17.
קורות חיים

נולד בשאלוניקי בשנת ה'ש"פ (1620). החיד"א, בספרו "שם הגדולים", כותב שישנה מסורת שהתייתם מאביו ומאמו, ושם המשפחה של האשה שאימצה אותו היה "איספיראנסה", והוא אימץ את שם משפחתה. למד בישיבתו של הרב דניאל אישטרושה מחבר "מגן גיבורים". עלה לצפת בשנת ה'ת"י ושימש בה כרב. בשנת ה'תכ"ו פנו חכמים אל הרב אברהם אמיגו בבקשה שילך הוא עם הרב איספיראנסה, הרב שלמה אלימן אשכנזי והרב חיים אבולעפיה לבדוק את אמיתות הטענות על השבתאות בעיר עזה. היה ראש ישיבה בצפת, ובעקבות אחד מממני הישיבה, שנקלע למשבר ולא פרע את חובותיו, פרץ סכסוך בין איספיראנסה לבין הרב מרדכי הלוי. נפטר בשנת ה'תל"ז.
היה ממעתיקי כתביו של ר' חיים ויטאל.
היה מרבותיו של הראשון לציון רבי משה גאלנטי.
נקבר בצפת. כמה מתשובותיו נמצאות בכתבי יד. בסוף ספר "עץ החיים" (איזמיר, תפ"ט) מאת הרב חיים אבולעפיה נמצאים הערות וליקוטים פרי עטו.
לקריאה נוספת

י' אביב"י, קבלת האר"י, א, עמ' 360.
יעקב גליס, אנציקלופדיה לחכמי ארץ-ישראל, א, עמ' רסט-רע.
מסעות מ' ירושלמי, בתוך יערי, מסעות א"י, עמ' 432.
ישראל נתן השל, "אגרת שד"רות הנשלח מעיה"ק צפת"ו לאיטליא בשנת תל"ב", בתוך: קובץ "בית אהרן וישראל", שנה י' גיליון ו (ס) (חתימתו באותו קובץ)
הערות שוליים

1 2  שם הגדולים לחיד"א, בערכו
↑  קיצור נובל ציצת צבי, עמ' כה
↑  ישראל נתן השל, "אגרת שד"רות הנשלח מעיה"ק צפת"ו לאיטליא בשנת תל"ב", בתוך: קובץ "בית אהרן וישראל",  שנה י' גיליון ו (ס), קלו (תתסד)
↑  משה דוד גאון, "חיים בן יעקב אבולעפיה", יהודי המזרח בארץ ישראל ח"ב, ירושלים, תרצ"ח, עמ' 6, באתר היברובוקס
| --- | --- |
בקרת זהויות :  NLI: 987007578812705171  ISNI: 0000 0000 3920 0027  LCCN: nb2007008957  VIAF: 65996633   WorldCat (עם VIAF): 65996633
ג'ירפה (סרט, 2019)

| --- | --- |

כרזת הסרט בעברית
 בימוי:  קנטמיר בלאגוב 
 הופק בידי:  אלכסנדר רודניאנסקי סרגיי מלקומוב
 תסריט:  קנטמיר בלאגוב, אלכסנדר טרחוב 
 עריכה:  איגור ליטונינסקי
 שחקנים ראשיים:  ויקטוריה מירושניצ'נקו וסיליסה פרליגינה אנדריי ביקוב איגור שירוקוב קסניה קוטפובה
 מוזיקה:  יבגני גלפרין
 צילום:  קסניה סרדה
 מדינה:  רוסיה 
 חברת הפקה:  נון-סטופ פרודקשן
 שיטת הפצה:  וידאו על פי דרישה 
 הקרנת בכורה:  20 ביוני 2019
 משך הקרנה:  130 דק' 
 שפת הסרט:  רוסית 
 סוגה:  סרט דרמה, סרט מלחמה 
 אתר רשמי
 דף הסרט ב־IMDb
 
ג'ירפה או נערה גבוהת קומה (ברוסית: Дылда) הוא סרט דרמת מלחמה רוסי מאת קנטמיר בלאגוב. הסרט זכה להוקרה רבה ויצא לאקרנים ב-20 ביוני 2019.
הסרט היה מועמד על ידי רוסיה לפרס אוסקר לסרט הזר הטוב ביותר, כשהשחקנית ויקטוריה מירושניצ'נקו הייתה מועמדת לפרס האקדמיה האירופית לקולנוע בקטגוריית "השחקנית הטובה ביותר".
ב-17 בדצמבר 2019, הסרט נכלל ברשימת המועמדים הקצרה לאוסקר במועמדות "הסרט הזר הטוב ביותר". בנוסף הסרט היה מועמד לפרס הסרט הטוב ביותר בטקס פרסי נשר הזהב הרוסי ה-18, אך זכה רק בקטגוריית השחקנית הטובה ביותר.
עלילה

סיפורן של שתי ותיקות מלחמה צעירות שחוזרות ללנינגרד שלאחר המלחמה ומנסות למצוא חיים שלווים חדשים כשהכל סביבן וגם בתוכן, עיי חורבות.
שחקנים ודמויות

ויקטוריה מירושניצ'נקו - איה
וסיליסה פרליגינה - מאשה
קונסטנטין בלקירב - סטפן
אנדריי ביקוב - ניקולאי איוואנוביץ
טימופיי גלזקוב - פשקה
איגור שירוקוב - סשה
קסניה קוטפובה - ליובוב פטרובנה
פרסים

פרס פיפרסקי בפסטיבל קאן בשנת 2019.
פרס הבימוי הטוב ביותר בתוכנית המראה המיוחד בפסטיבל קאן בשנת 2019.
גרנד פרי של פסטיבל הסרטים הבינלאומי "מראה" בשנת 2019.
גרנד פרי של פסטיבל הסרטים הבינלאומי של סחלין.
הפרס הראשי של פסטיבל הסרטים הבינלאומי בז'נבה.